
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Διεύθυνσης Περιφερειακών Σταθμών και υπαγωγή της 

στη Γεν. Δ/νση Ελληνικής Ραδιοφωνίας. 1 

Αναπροσαρμογή της αποζημίωσης που καταβάλλεται στους Προέ¬ 
δρους, μέλη, εισηγητές και γραμματείς των διοικητικών Συμ¬ 
βουλίων και Επιτροπών των Ασφαλιστικών Οργανισμών αρμο¬ 
διότητας του Υπουργείου Υγείας Πρόνοιας και Κοινών. Ασφαλί¬ 


σεων . 2 

Καθορισμός αποζημίωσης μελών Συμβουλίων, Επιτροπών και 
Ομάδων Εργασίας του Πυροσβεστικού Σώματος, των οποίων οι 
συνεδριάσεις πραγματοποιούνται εκτός των ωρών εργασίας . . 3 

Καθορισμός συμπληρωματικού δείγματος έτους 1988 . 4 

Καθορισμός ανώτατου όριου εγγυητικών επιστολών, που θα εκδίδει 

η Τράπεζα Κεντρικής Ελλάδος. 5 

Καθορισμός τιμολογίου αμοιβής φορτ/τών λιμένα Ναυπλίου για τη 

φορτ/ση καπνών και τούβλων σε παλλέτες. 6 

Καθορισμός προσαύξησης τιμολογίου για την εκφόρτωση κάρβου¬ 
νου από πλοίο με ελειπές φορτίο στο λιμάνι Μ. Βαθέος ΤΣΙΜΕ¬ 
ΝΤΩΝ Χαλκίδας. 7 

Τροποποίηση απόφασης και άρση χαρακτηρισμού τμημάτων του 
κτιρίου, ιδιοκτησίας Λαιμού, στη συμβολή των οδών Πλουτάρ¬ 
χου αρ. 9 και Καρνεάδου στην Αθήνα . 8 

Χαρακτηρισμός ως ιστορικού διατηρητέου μνημείου του κτιρίου, 
ιδιοκτησίας Γ. Ναλπάντογλου και Μαρίνας Ριζάκη στις Σπέτσες, 


μαζί με την αυλή του, όπως ορίζεται από τα στοιχεία αβγδεζα 


στο συνημμένο τοπογραφικό διάγραμμα . 9 

Κήρυξη Ι.Ν. Παναγίας Αρμάτας στις Σπέτσες ως ιστορικού διατη- ' 

ρητέου μνημείου.10 

Έγκριση μίσθωσης δικαιωμάτων μεταλλειοκτησίας στην αρ. 51 
παραχ. μεταλλείου του Νομού Δράμας, κατά ποσοστό 100% 

προς τον Ηρακλή και Άρτεμη Παπαλόη.11 

Έγκριση μίσθωσης δικαιωμάτων μεταλλειοκτησίας στην αρ. 53 
παραχ. μεταλλείου του Νομού Δράμας, κατά ποσοστό 100% 

προς τον Ηρακλή και Άρτεμη Παπαλόη.12 

Έγκριση μίσθωσης δικαιωμάτων μετοιλλειοκτηαίας στην αρ. 5 πα¬ 
ραχ. μεταλλείου του Νομού Ημαθίας, κατά ποσοστό 100% προς 
την Ανώνυμον Εταιρεία Επιχειρήσεων, Μετ/κών Βιομ/κών & 

Ναυτ/κών . 13 

. Έγκριση μίσθωσης δικαιωμάτων μεταλλειοκτησίας στην αρ. 69 
παραχ. μεταλλείου του Νομού Χαλκιδικής, κατά ποσοστό 100% 
προς την ΑΕ «ΜΑΚΕΔΟΝΙΚΟΙ ΛΕΥΚΟΛΙΘΟΙ» Ανώνυμος Με¬ 
ταλλευτική Βιομηχανική και Ναυτιλιακή Εταιρεία ..14 

Ανασυγκρότηση Πρωτοβάθμιας και Δευτεροβάθμιας Επιτροπής 
Ελέγχου σταυλισμών ζώων και επιχειρήσεων επεξεργασίας ζωι¬ 
κών προϊόντων.15 

Σύμβαση μίσθωσης έργου στο αναπτυξιακό σύνδεσμο κοινοτήτων 
Λίμνης «Νικ. Πλαστήρα» .16 


Σύσταση ίδιου νομικού προσώπου με το όνομα «ΑΘΛΗΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΔΡΑΠΕΤΣΩΝΑΣ» στο Δήμο Δραπετσώ¬ 
νας .17 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 25615/Ζ2/1888 (1) 

Σύσταση Διεύθυνσης Περιφερειακών Σταθμών και υπαγωγή της στη 
Γεν. Δ/νση Ελληνικής Ραδιοφωνίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν. 1730/87, «Ελληνική Ραδιοφωνία Τηλεό¬ 
ραση Α.Ε. (ΕΡΤ-Α.Ε.)». 

2. Τις διατάξεις του Π.Δ. 381/77 «Περί Οργανισμού της παρά τω 
Υπουργείω Προεδρίας Κυβερνήσεως Γενικής Γραμματείας Τύπου και 
Πληροφοριών (Γ.Γ.Τ. και Π) όπως τροποποιήθηκε μεταγενέστερα. 

3. Την 38/19.9.88 θέμα 7ο απόφαση του Διοικητικού Συμβουλίου 
της ΕΡΤ-Α.Ε. 

4. Το 24150/27.9.88 έγγραφο της ΕΡΤ-Α.Ε. 

5. Την απόφαση Υ 595/29.6.88 του Πρωθυπουργού «Καθορισμός 
αρμοδιοτήτων του Αναπληρωτή Υπουργού Προεδρίας της Κυβέρνησης 
Δημητρίου Μαρούδα», αποφασίζουμε: 

1. Συνιστάται Διεύθυνση Περιφερειακών Σταθμών, η οποία υπάγεται 
στη Γενική Διεύθυνση της Ελληνικής Ραδιοφωνίας (ΕΡΑ). Στην αρμο¬ 
διότητα της Διεύθυνσης ανήκει ο συντονισμός και η εποπτεία για τη λει¬ 
τουργία και ανάπτυξη των Περιφερειακών Σταθμών, ο προγραμματι¬ 
σμός και οι πρωτοβουλίες για την ίδρυση νέων Ραδιοφωνικών Σταθμών 
καθώς και η σχέση και η συνεργασία της ΕΡΤ-Α.Ε. με την Τοπική Ρα¬ 
διοφωνία. 

2. Καθήκοντα Προϊσταμένου της Διεύθυνσης αυτής μπορεί κατ’ εξαί¬ 
ρεση να ανατεθούν και σε έκτακτο προσωπικό των περιπτώσεων 1ε και 
2 των διατάξεων του άρθρου 6 του Γενικού Κανονισμού της πρώην 
ΕΡΤ-1. 

3. Η προβλεπομένη από το άρθρο 11 παρ. 1 Υποδιεύθυνση Περιφε¬ 
ρειακών Σταθμών της Διεύθυνσης Ραδιοφωνίας καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Οκτωβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΗΣ ΜΑΡΟΥΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 88796/8575 ' (2) 

Αναπροσαρμογή της αποζημίωσης που καταβάλλεται στους Προέ¬ 
δρους, μέλη, εισηγητές και γραμματείς των διοικητικών Συμβου¬ 
λίων και Επιτροπών των Ασφαλιστικών Οργανισμών αρμοδιότητας 
του Υπουργείου Υγείας Πρόνοιας και Κοινών. Ασφαλίσεων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του IV. 1539/85 (ΦΕΚ 64/85 τ.Α’). 

2. Την 36340/7676/18.4.85 Κοινή Απόφαση των Υπουργών Οι¬ 
κονομικών και Κοινών. Ασφαλίσεων. 

3. Την 6474/30.6.88 απόφαση του Πρωθυπουργού και του Υπουρ¬ 
γού Οικονομικών, αποφασίζουμε: 

Τροποποιούμε την 36340/7676/18.4.85 απόφαση και αναπρο¬ 
σαρμόζουμε την αμοιβή της αποζημίωσης που καταβάλλεται κατά συ¬ 
νεδρίαση στον Πρόεδρο, Μέλη, Εισηγητές και Γραμματείς των Δ.Σ. και 
Επιτροπών των Ασφαλιστικών Οργανισμών αρμοδιότητας του Υπουρ- 
πκγείου Υγείας, Πρόνοιας και Κοινωνικών Ασφαλίσεων στο ποσό των 
δρχ. τριών χιλιάδων (3.000). 

Η ισχύς της απόφασης αυτής αρχίζει από 1.7.1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Σεπτεμβρίου 1988 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ.& ΚΟΙΝ. ΑΣΦ/ΣΕΩΝ 

ΗΛ. ΠΑΠΑΗΛΙΑΣ I. ΦΛΩΡΟΣ 

-♦- 

Αριθ. 77989/2985 (3) 

Καθορισμός αποζημίωσης μελών Συμβουλίων, Επιτροπών και Ομά¬ 
δων Εργασίας του Πυροσβεστικού Σώματος, των οποίων οι συνε¬ 
δριάσεις πραγματοποιούνται εκτός των ωρών εργασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις του Νόμου 754/1978 «Περί ρυθμίσεως των αποδο¬ 
χών των Δημοσίων Υπαλλήλων και Στρατιωτικών, των Υπαλλήλων 
Ν.Π.Δ.Δ. και άλλων τινών συναφών διατάξεων». 

β. Την υπ’ αριθμ. 83437/2303 από 6.8.1981 κοινή απόφαση των 
Υπουργών Προεδρίας Κυβερνήσεως, Οικονομικών και Δημόσιας Τάξης 
«Περί καθορισμού των Συμβουλίων, Επιτροπών και Ομάδων Εργασίας 
του Υπουργείου Δημόσιας Τάξης και των υπ’ αυτού εποπτευομένων 
Ν.Π.Δ.Δ των οποίων οι συνεδριάσεις επιβάλλεται να πραγματοποιού¬ 
νται από 1ης Ιανουάριου 1981 εκτός των ωρών εργασίας των Υπηρε¬ 
σιών, του αριθμού των κατά μήνα συνεδριάσεων αυτών και της κατά συ¬ 
νεδρίαση αποζημιώσεως των μελών και του Γραμματέα». 

γ. Την υπ’ αριθμ. 9760 Φ. 115.4/122-κ από 26.2.1982 κοινή 
απόφαση των Υπουργών Προεδρίας και Δημόσιας Τάξης «περί αναμόρ¬ 
φωσης συλλογικών οργάνων γνωμοδοτικής και αποφασιστικής αρμο¬ 
διότητας του Υπουργείου Δημόσιας Τάξης». 

δ. Τις διατάξεις του άρθρου 17 του Ν. 1505/1984 «Αναδιάρθρωση 
μισθολογίου προσωπικού της Δημόσιας Διοίκησης και άλλες συναφείς 
διατάξεις». 

ε. Τις διατάξεις του Π.Δ. 370/87 (ΦΕΚ τ.Α’) «Ρύθμιση θεμάτων 
Πυροσβεστικού Σώματος». 

στ. Τις διατάξεις του Ν. 1643/1986 «Μισθολογικές ρυθμίσεις στρα¬ 
τιωτικών των Ενόπλων Δυνάμεων και αντιστοίχων της Ελληνικής 
Αστυνομίας κ.λ.π.». 

ζ. Την ανάγκη αντιμετώπισης της απροθυμίας ή της άρνησης αποδο¬ 
χής του διορισμού των διαφόρων επιστημόνων ως εξεταστών ή βαθμο¬ 
λογητών των ανωτέρω συμβουλίων, εξεταστικών Επιτροπών και ομά¬ 
δων εργασίας. 

η. Την υπ’ αριθμ. 6474/88 (ΦΕΚ 451/Β/88) απόφαση του Πρω¬ 
θυπουργού και Υπουργού Οικονομικών, αποφασίζουμε: 

Άρθρο 1 

- Κατηγορίες προσωπικού εξεταστικών Επιτροπών. 

- Το προσωπικό των εξεταστικών Επιτροπών διακρίνεται στις ακό¬ 
λουθες τρεις (3) κατηγορίες, βάσει των οποίων καθορίζεται το ύψος της 
αμοιβής τους: 


• - Κατηγορία Α': Υπάγεται το Διδακτικό Επιστημονικό Προσωπικό 
(Δ.Ε.Π.) των ανωτάτων Εκπαιδευτικών Ιδρυμάτων (Ά.Ε.Ι.). 

- Κατηγορία Β': Υπάγονται οι Δημόσιοι Υπάλληλοι, πολιτικοί, και 
στρατιωτικοί Ενόπλων Δυνάμεων και Σωμάτων Ασφαλείας, σε ενέργεια 
ή αποστρατεία, το προσωπικό με σχέση εργασίας ιδιωτικού δικαίου, που 
ανήκει στο χώρο του Δημοσίου, οι Καθηγητές μέσης και ανώτερης εκ¬ 
παίδευσης και οι ωρομίσθιοι Καθηγητές, που διδάσκουν στα Τμήματα 
της Πυροσβεστικής Σχολής. 

- Κατηγορία Γ’: Υπάγονται οι Καθηγητές μέσης εκπαίδευσης, που 
δεν ανήκουν στο διδακτικό προσωπικό των τμημάτων της Πυρ/κής 
Σχολής. 

Άρθρο 2 

- Αποζημίωση Επιτροπών. 

1. Καθορίζουμε την αποζημίωση των ειδικών εξεταστών, του Προέ¬ 
δρου, των μελών και του Γραμματέα των εξεταστικών Επιτροπών, που 
ανήκουν στις ανωτέρω κατηγορίες, ως ακολούθως: 

α. Για τη διόρθωση γραπτών ή προφορική εξέταση υποψηφίων από 
το προσωπικό της κατηγορίας Α' (ΑΛΦΑ): 

(1) Από 1-500, δραχμές 63 για κάθε γραπτό ή εξεταζόμενο. 

Η αμοιβή αυτή δεν μπορεί να είναι μικρότερη των 6.250 δραχμών. 

(2) Από 501-1000, δραχμές 47 για κάθε γραπτό ή εξεταζόμενο. 

(3) Από 1001 και άνω, δραχμές 39 για κάθε μάθημα ή εξεταζόμενο. 

β. Για τη διόρθωση γραπτών ή προφορική εξέταση υποψηφίων από 

το προσωπικό της κατηγορίας Β’ (ΒΗΤΑ): 

(1) Από 1-500, δραχμές 24 για κάθε μάθημα ή εξεταζόμενο. 

Η αμοιβή αυτή δεν μπορεί να είναι μικρότερη των 2.350 δρχ. 

(2) Από 501-1000, δραχμές 16 για κάθε μάθημα ή εξεταζόμενο. 

(3) Από 1001 και άνω, δραχμές 8 για κάθε μάθημα ή εξεταζόμενο. 

γ. Για τη διόρθωση γραπτών ή εξέταση υποψηφίων από το προσω¬ 
πικά της κατηγορίας Γ' (ΓΑΜΑ): 

(1) Από 1-500, δραχμές 51 για κάθε μάθημα ή εξεταζόμενο. 

Η αμοιβή αυτή δεν μπορεί να είναι μικρότερη των 3.500 δρχ. 

(2) Από 501-1000, δραχμές 40 για κάθε μάθημα ή εξεταζόμενο. 

(3) Από 1001 και άνω, δραχμές 30 για κάθε μάθημα ή εξεταζόμενο. 

2. Για τις αθλητικές δοκιμασίες καταβάλλεται αποζημίωση, ίση προς 
το 1/2 της αποζημίωσης, που καθορίζεται στο παρόν άρθρο, σύμφωνα 
με την κατηγορία, που ανήκουν τα μέλη των εξεταστικών επιτροπών. 

Οι επί μέρους αθλητικές δοκιμασίες θεωρούνται σαν ενιαίο μάθημα 
και η αποζημίωση υπολογίζεται για ένα μάθημα, ανάλογο με τον 
αριθμό των υποψηφίων. 

3. Για την ψυχοτεχνική δοκιμασία καταβάλλεται η αποζημίωση, που 
καθορίζεται στο παρόν άρθρο, σύμφωνα με την κατηγορία, που ανήκουν 
τα μέλη των εξεταστικών επιτροπών. Τα επί μέρους στάδια της ψυχοτε¬ 
χνικής δοκιμασίας θεωρούνται σαν ενιαίο μάθημα και η αποζημίωση 
υπολογίζεται για ένα μάθημα, ανάλογα με τον αριθμό των υποψηφίων. 

4. Για κάθε μάθημα καταβάλλεται απλή αποζημίωση, άσχετα αν 
προβλέπεται για το μάθημα αυτό γραπτή και προφορική εζεταση. 

5. Στα μέλη επιτροπών ελέγχου πληρότητας δικαιολογητικών, όπου 
αυτές προβλέπονται, καταβάλλεται αποζημίωση ίση προς το 1/5 αυ¬ 
τής, που ορίζεται στην παράγρ. 1 εδάφιο (α) του παρόντος άρθρου. 

6. Στα μέλη Επιτροπώναποκαλύψεως γραπτών - εκδόσεως αποτε¬ 
λεσμάτων, όπου αυτές προβλέπονται, καταβάλλεται αποζημίωση ίση 
προς το 1/3 αυτής, που καθορίζεται από το παρόν άρθρο, σύμφωνα με 
την κατηγορία που ανήκουν τα μέλη των επιτροπών. 

Άρθρο 3 

- Δικαιολογητικά. 

• - Για την πληρωμή των προαναφερόμενων αποζημιώσεων απαι¬ 
τούνται τα ακόλουθα δικαιολογητικά, πέρα από εκείνα που προβλέπο- 
νται από ειδικές διατάξεις για τις πρόσθετες αμοιβές: 

1. Απόσπασμα απόφασης διορισμού. 

2. Βεβαίωση Δ/ντή Σπουδών, της οικείας Σχολής και σε περίπτωση 
που δεν υπάρχει Δ/ντής Σπουδών, θα χορηγείται βεβαίωση από τον 
πρόεδρο της οικείας Επιτροπής στην οποία θα βεβαιώνονται: 

α. Για τις εξεταστικές Επιτροπές: Η κατηγορία στην οποία ανήκει ο 
εξεταστής ως και το μάθημα και ο αριθμός των γραπτών ή υποψηφίων, 
που εξέτασε. 

β. Για τις επιτροπές ελέγχου Πληρότητας δικαιολογητικών: Ο αριθ¬ 
μός των υποψηφίων που υπέβαλαν δικαιολογητικά - συμμετοχής τους 
στις εξετάσεις και των οποίων τα δικαιολογητικά ελέγχθηκαν από την 
Επιτροπή. 

γ. Για τις επιτροπές αποκάλυψης γραπτών - εκδόσεως αποτελεσμά¬ 
των: 

0 αριθμός των κατά μάθημα γραπτών και το σύνολο των γραπτών 
όλων των μαθημάτων, επί του οποίου θα γίνει και ο υπολογισμός της 
αποζημιώσεως. 

Άρθρο 4 

- Περιορισμοί. 

Το σύνολο της μηνιαίας αποζημίωσης των μελών των ανωτέρω Συμ¬ 
βουλίων και Επιτροπών δεν μπορεί να υπερβαίνει το 30% των αποδο¬ 
χών της Οργανικής τους θέσης, για τους ευρισκόμενους στην ενέργεια 
και το ανώτατο όριο των απολαβών του άρθρου 6 του Ν. 1256/82, 
όπως τροποποιήθηκε με το άρθρο 33 του Ν. 1326/1983, για τους συ¬ 
νταξιούχους. 

Άρθρο 5 

- Κρατήσεις 

Οι ανωτέρω αποζημιώσεις υπόκεινται στις κρατήσεις υπέρ Δημοσίου 
και Τρίτων, που καθορίζονται κάθε φορά από τις διατάξεις που ισχύουν. 

Άρθρο 6 

Η παρούσα απόφαση ισχύει από της δημοσιεύσεώς της στην Εφημε¬ 
ρίδα της Κυβερνήσεως, οπότε παύει ισχύουσα κάθε άλλη σχετική. 

Αθήνα, 30 Σεπτεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΗΛΙΑΣ ΠΑΠΑΗΛΙΑΣ ΑΝΑΣΤ. ΣΕΧΙΩΤΗΣ 

-φ- 

Αριθ. 9400 

Καθορισμός συμπληρωματικού δείγματος έτους 1988. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 50 του Ν.Δ. 3323/1955, όπως αυτές 
τροποποιήθηκαν και συμπληρώθηκαν με το άρθρο 14 του Ν. 1563/ 
1985 και ειδικότερα: 

α. Του πρώτου εδαφίου της παραγράφου 2 σύμφωνα με τις οποίες ο 
έλεγχος των δηλώσεων γίνεται δειγματοληπτικά και σε αριθμό υποθέ¬ 
σεων που απαιτούνται κάθε φορά, ώστε να είναι πλήρης και ουσιαστι¬ 
κός. 

β. Του τρίτου εδαφίου της παραγράφου 2 σύμφωνα με τις οποίες, για 
την επιλογή του δείγματος, που μπορεί να είναι τυχαίο, λαμβάνεται 
ιδιαίτερα υπόψη ο κλάδος ή η κατηγορία των επιχειρήσεων ή επαγγελ¬ 
μάτων και στοιχεία ή χαρακτηριστικά του αριθμό φορολογικού μη¬ 
τρώου ή της ταυτότητας των υποχρέων. 

γ. Του τέταρτου εδαφίου της παραγράφου 2 σύμφωνα με τις οποίες 
προκειμένου για επιδητευματίες των οποίων έχουν κατασχεθεί ανεπί¬ 
σημα βιβλία και στοιχεία, καθώς και για υποθέσεις για τις οποίες υπάρ¬ 
χουν ουσιαστικές παραβάσεις του Κώδικα Φορολογικών Στοιχείων 
(Κ.Φ.Σ.), οι οποίες έχουν οριστικοποιηθεί, ο φορολογικός έλεγχος διε- 
νεργείται υποχρεωτικά για όλες τις χρήσεις που εκκρεμούν. 

δ. Της παραγράφου 4, σύμφωνα με.τις οποίες, με αποφάσεις του 
Υπουργού των Οικονομικών, οι οποίες δημοσιεύονται στην Εφημερίδα 
της Κυβερνήσεως, καθορίζονται τα κριτήρια και οι λεπτομέρειες για την 
επιλογή του δείγματος, το οποίο, ανάλογα με τις δυνατότητες ελέγχου, 
μπορεί να επεκτείνεται σταδιακά και σε άλλους τομείς. 

2. Τις διατάξεις της παραγράφου 4 του άρθρου 14 του Ν. 1563/ 
1985 σύμφωνα με τις οποίες, ο δειγματοληπτικός έλεγχος εφαρμόζεται 
ανάλογα και για τις ανέλεγκτες δηλώσεις οικονομικού έτους 1985 και 
παλαιότερων οικονομικών ετών. 

3. Τις διατάξεις της παραγράφου 2 του άρθρου 1 της απόφασης αριθ. 
7400 ΠΟΑ 214/27.7.1988 με την οποία καθορίσθηκε το δείγμα του 
έτους 1988. 

4. Τον αριθμό των υποθέσεων που εκκρεμούν με ανεπίσημα βιβλία 
και στοιχεία, καθώς και με οριστικές ουσιαστικές παραβάσεις του ΚΦΣ, 
οι οποίες ελέγχονται υποχρεωτικά. 

5. Τον αριθμό του διαθέσιμου ελεγκτικού προσωπικού κατά κατηγο¬ 
ρία βιβλίων και πηγή εισοδήματος, αποφασίζουμε: 

Άρθρο 1 

1. Καθορίζουμε τα κριτήρια επιλογής των δηλώσεων φορολογίας ει¬ 
σοδήματος φυσικών και νομικών προσώπων, κοινοπραξιών και κοινω¬ 
νιών του αστικού δικαίου, του οικον. έτους 1988 και παλαιοτέρων, που 
θα ελεγχθούν με το σύστημα του δειγματοληπτικού ελέγχου. 


2, Με νεώτερη απόφασή μας θα καθορισθεί δείγμα και για άλλες κα¬ 
τηγορίες επιτηδευματιών και πηγές εισοδήματος. 

3. Από το δειγματοληπτικό έλεγχο εξαιρούνται οι Δημόσιες και Δη¬ 
μοτικές επιχειρήσεις, οι Οργανισμοί οποιασδήποτε νομικής μορφής κα- 
πκθώς και οι επιχειρήσεις που έχουν υπαχθεί στις διατάξεις του Ν. 
1386/1983 «περί Οργανισμού Οικονομικής Ανασυγκρότησης Επιχει¬ 
ρήσεων». 

Άρθρο 2 

Γ. Σε έλεγχο υπόκεινται οι ανέλεγκτες δηλώσεις φορολογίας εισοδή¬ 
ματος οικον. έτους 1988 και παλαιοτέρων, των βιομηχανικών επιχει¬ 
ρήσεων των οποίων το κύριο αντικείμενο εργασιών είναι η κατασκευή 
πλαστικών ειδών ή ειδών από ελαστικό, καθώς και των μικτών επιχει¬ 
ρήσεων των οποίων όμως ο πιο πάνω βιομηχανικός κλάδος καλύπτει 
ποσοστό πενήντα τα εκατό (50%) και πάνω των ακαθαρίστων εσόδων 
της τελευταίας ανέλεγκτης διαχειριστικής περιόδου, τα οποία να είναι 
πάνω από ένα δισεκατομμύριο (1.000.000.000) δραχμές συνολικά. 

Θεωρείται σαν κύριο το αντικείμενο εργασιών όταν τα ακαθάριστα 
έσοδα του βιομηχανικού κλάδου προέρχονται κατά ποσοστό πενήντα τα 
εκατό (50%) και πάνω από τα πιο πάνω είδη, κατά την τελευταία ανέ¬ 
λεγκτη διαχειριστική περίοδο. 

2. Αν επιχείρηση της παραγράφου 1 προέρχεται από μετατροπή ή 
συγχώνευση επιχειρήσεων, ελέγχονται και οι μετατραπείσες ή συγχω- 
νευθείσες επιχειρήσεις. 

Άρθρο 3 

1. Στις υποθέσεις που υπόκεινται σε έλεγχο με βάση τις προϋποθέσεις 
που ορίζονται στο προηγούμενο άρθρο, ο έλεγχος επεκτείνεται στις φο¬ 
ρολογικές δηλώσεις όλων των οικονομικών,ετών που εκκρεμούν, για 

(4) όλες τις πηγές εισοδήματος, και για όλα τα φορολογικά αντικείμενα, 
εκτός των εισοδημάτων που προέρχονται από συμμετοχές τους σε άλλες 
επιχειρήσεις. 

2. Με βάση τα αποτελέσματα του ελέγχου των υποθέσεων του άρ¬ 
θρου 2, εκδίδονται από τον Οικονομικό Έφορο τα προβλεπόμενα, κατά 
περίπτωση, φύλλα ελέγχου και πράξεις προσδιορισμού αποτελεσμάτων, 
καταλογισμού και επιβολής φόρων, τελών και εισφορών, προστίμων ή 
άλλων κυρώσεων. 

3. Για υποθέσεις με ουσιαστικές παραβάσεις των διατάξεων του 
Κ.Φ.Σ. που δεν έχουν οριστικοποιηθεί, οι οποίες με βάση τις προϋποθέ¬ 
σεις που ορίζονται στο προηγούμενο άρθρο υπόκεινται σε έλεγχο, ανα¬ 
βάλλεται ο έλεγχός τους, εκτός των οικονομικών ετών που επίκειται η 
παραγραφή τους μέχρι την οριστικοποίηση των παραβάσεων, μετά την 
οποία ελέγχονται υποχρεωτικά ως υπαχθείσες στο δείγμα ή ως υποχρε¬ 
ωτικά ελεγκτές. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Σεπτεμβρίου 1988 

Ο ΥΠΟΥΡΓΟΣ 

ΔΗΜΗΤΡΙΟΣ ΤΣΟΒΟΛΑΣ 
- φ -- 

Αριθ. 77131/7123 (5) 

Καθορισμός ανώτατου όριου εγγυητικών επιστολών, που θα εκδίδει η 
Τράπεζα Κεντρικής Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Το Ν.Δ. 636/77 «περί διαρθρώσεως του Υπουργείου Οικονομι¬ 
κών και Οργανισμού των Υπηρεσιών αυτού». 

2) Την 6474 (ΦΕΚ 451/Β/30.6.88) απόφαση των Πρωθυπουρ¬ 
γού και Υπουργού Οικονομικών περί ανάθεσης αρμοδιοτήτων στον 
Υφυπουργό Οικονομικών. 

3) Τις αποφάσεις μας α) 166915/2570/17.11.77 με την οποία 
καθορίζονται οι όροι και οι προϋποθέσεις βάσει των οποίων παρέχονται 
από τις Τράπεζες που λειτουργούν στην Ελλάδα εγγυήσεις στο Δημόσιο 
και τα Ν.Π.Δ.Δ. για εκτέλεση έργων προμήθειες κ.λπ., β) την 
118482/11760/11.1.88 με την οποία καθορίστηκε το ανώτατο όριο 
των εγγυητικών επιστολών που θα εκδίδει η Τράπεζα Κεντρικής Ελλά¬ 
δος σε δρχ. 2.200 εκατομμυρίων. 

4) Την αριθ. 872/22.8.88 επιστολή της πιο πάνω Τράπεζας για την 
αύξηση του ανωτάτου ορίου έκδοσης εγγυητικών επιστολών της, απο¬ 
φασίζουμε: 

Ορίζουμε το ανώτατο όριο έκδοσης εγγυητικών επιστολών της Τρά¬ 
πεζας Κεντρικής Ελλάδος για τις παραπάνω περιπτώσεις στο ποσό των 
δραχών τριών δισεκατομμυρίων τριακοσίων εκατομμυρίων 

(3.300.000.000) με τους όρους και τις προϋποθέσεις βάσει των 
οποίων παρέχονται από τις Τράπεζες που λειτουργούν στην Ελλάδα εγ¬ 
γυήσεις στο Δημόσιο και στα Ν.Π.Δ.Δ. για εκτέλεση έργων, προμήθειες 
κ.π. (απόφασή μας 166915/2570/17.11.77). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Σεπτεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
-♦- 

Αριθ. 16860 (6) 

Καθορισμός τιμολογίου αμοιβής φορτ/τών λιμένα Ναυπλίου για τη 
φορτ/ση καπνών και τούβλων σε παλλέτες. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Το αριθ. Α. 15604/Δ.'821/12.9.88 έγγραφο του Υπουργείου 
Εθνικής Οικονομίας. 

4. Το αριθ. 14/7.6.88 πρακτικό συνεδρίασης της ΕΡΦΛ-Ξ Ναυ¬ 
πλίου που μας υποβλήθηκε με την αριθ. 117/9.6.88 αναφορά του Προ¬ 
έδρου της, αποφασίζουμε: 

1. Αποδεχόμαστε κατά ένα μέρος την αριθ. 14/7.6.88 πρόταση της 
Επιτροπής Ρύθμισης Φορτ/σεων Λιμένα - Ξηράς (ΕΡΦΛ-Ξ) Ναυπλίου 
και εγκρίνουμε το τιμολόγιο αμοιβής των φορτοεκφορτωτών λιμένα 
Ναυπλίου για τη φόρτωση ή εκφόρτωση καπνών και τούβλων σε παλλέ¬ 
τες ως εξής: 

α. Καπνά σε δέματα κατά τόννο δρχ. 405. 

β. Τούβλα σε παλλέτες κατά τόννο δρχ. 229. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1988 

01 ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΓΕΝΝΗΜΑΤΑΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 16836 (7) 

Καθορισμός προσαύξησης τιμολογίου για την εκφόρτωση κάρβουνου 

από πλοίο με ελειπές φορτίο στο λιμάνι Μ. Βαθέος ΤΣΙΜΕΝΤΩΝ 

Χαλκίδας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Το αριθ. Α. 15502/Δ.814/13.9.88 έγγραφο του Υπουργείου 
Εθνικής Οικονομίας. 

4. Το αριθ. 6/2.6.88 πρακτικό συνεδρίασης της ΕΡΦΛ Χαλκίδας 
που μας υπέβαλε ο Πρόεδρός της με την αριθ. 142/3.6.88 αναφορά 
του, αποφασίζουμε: 

1. Αποδεχόμαστε κατά ένα μέρος την αριθ. 6/2.6.88 πρόταση της 
Επιτροπής Ρύθμισης Φορτ/σεων Λιμένα (ΕΡΦΛ) Χαλκίδας και εγκρί¬ 
νουμε την προσθήκη διάταξης στο τιμολόγιο αμοιβής φορτοεκφορτω¬ 
τών λιμένα .Μ. Βαθέος ΤΣΙΜΕΝΤΩΝ Χαλκίδας που έχει ως εξής: 

«Σε περίπτωση εκφόρτωσης κάρβουνου από πλοίο με ελειπές φορτίο 
(καθάρισμα) το ισχύον τιμολόγιο αμοιβής των φορτ/τών προσαυξάνεται 
κατά 30%. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1988 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΓΕΙΜΝΗΜΑΤΑΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 


Αριθ. ΥΠΠΟ/ΔΙΛΑΠ/Γ/2446/41187 (8) 

Τροποποίηση απόφασης και άρση χαρακτηρισμού τμημάτων του κτι¬ 
ρίου, ιδιοκτησίας Λαιμού, στη συμβολή των οδών Πλουτάρχου αρ. 9 
και Καρνεάδου στην Αθήνα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυβερ¬ 
νητικών Οργάνων» που δημοσιεύθηκε στο ΦΕΚ 137/τ. Α’/26.7.85, 
β) του άρθρου 52 του Ν. 5351/1932 «περί Αρχαιοτήτων», γ) του Ν. 
1469/50 «περί προστασίας ειδικής κατηγορίας οικοδομημάτων και έρ¬ 
γων τέχνης μεταγενεστέρων του 1830», δ) του Π.Δ. 941/77 «περί Ορ¬ 
γανισμού του ΥΓ1ΠΕ», ε) την ΥΑ με αριθ. ΥΠΓΙΟ/ΔΙΟΙΚ/ΟΕ/Φ09/ 
32530/8.8.86 «περί μεταβίβασης αρμοδιοτήτων και δικαιώματος 
υπογραφής «Με εντολή Υπουργού» στο Γενικό Γραμματέα, στον Ειδικό 
Γραμματέα του Διοικητικού Τομέα Πολιτιστικής Κληρονομιάς και 
στους Προϊσταμένους Δ/νσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού» (ΦΕΚ 548/τ. Β’/ 
12 . 8 . 86 . 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Την ΥΑ ΥΠΠΕ/ΔΙΛΑΠ/Γ/1146/29515/27.6.83 (ΦΕΚ 
344/Β/16.6.83) με την οποία χαρακτηρίστηκε ως έργο τέχνης το κτί¬ 
ριο στις οδούς Πλουτάρχου αρ. 9 και Καρνεάδου, στην Αθήνα. 

4. Την ομόφωη γνωμοδότηση του Κεντρικού Συμβουλίου Νεωτέρων 
Μνημείων με αριθμό 8/8.9.88, αποφασίζουμε: 

Τροποποιούμε μερικώς την ΥΑ ΥΠΠΕ/ΔΙΛΑΠ/Γ/1146/29515/ 
27.6.83 (ΦΕΚ 344/Β/16.6.83) με την οποία χαρακτηρίστηκε ως 
έργο τέχνης το κτίριο στη συμβολή των οδών Πλουτάρχου αρ. 9 και 
Καρνεάδου στην Αθήνα, ως προς το εξής σημείο: 

α) Αίρεται ο χαρακτηρισμός των προσθηκών στο δώμα, 
β) Δεν αίρεται ο χαρακτηρισμός των τμήματος του κτιρίου που είναι 
σε εσοχή από την οδό Καρνεάδου διότι δεν αιτιολογείται επαρκώς η 
σκοπιμότητα κατεδάφισης ούτε τεκμηριώνεται επαρκώς το ότι είναι νε- 
πκότερη προσθήκη στο αρχικό κτίριο. 

Η ανώτερη Υπουργική απόφαση δεν μεταβάλλεται στα λοιπά σημεία 
της. 

Αθήνα, 4 Οκτωβρίου 1988 

Με εντολή Υπουργού 
Ο Γενικός Γραμματέας 
ΚΩΝ. ΑΛΑΒΑΝΟΣ 

-φ- 

Αριθ. ΥΠΠΟ/ΔΙΛΑΠ/Γ/33934/2135 (9) 

Χαρακτηρισμός ως ιστορικού διατηρητέου μνημείου του κτιρίου, ιδιο¬ 
κτησίας Γ. Ναλπάντογλου και Μαρίνας Ριζάκη στις Σπέτσες, μαζί 
με την αυλή του, όπως ορίζεται από τα στοιχεία αβγδεζα στο συνημ¬ 
μένο τοπογραφικό διάγραμμα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: . 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α'/26.7.85. 
β) Του άρθρου 52 του Ν. 5351/1932 «περί Αρχ/των», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Την ΥΑ με αριθμό ΥΠΠΟ/ΔΙΟΙΚ/Ο-Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «Με 
Εντολή Υπουργού» στο Γενικό Γραμμαέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους Προϊσταμέ¬ 
νους Δ/νσεων, Τμημάτων και Γραφείων της Κεντρικής Υπηρεσίας του 
Υπουργείου Πολιτισμού» (ΦΕΚ 548/τ.Β'/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνημείων 
Στερεάς Ελλάδος με αριθμό 7/15.6.88, αποφασίζουμε: 

Χαρακτηρίζουμε ως ιστορικό διατηρητέο μνημείο, που χρειάζεται ει¬ 
δική κρατική προστασία, σύμφωνα με τις διατάξεις του Ν. 1469/50, το 
κτίριο ιδιοκτησίας Γ. Ναλπάντογλου και Μαρίνας Ριζάκη στις Σπέτσες, 
μαζί με την αυλή του, όπως ορίζεται στο συνημμένο τοπογραφικό διά- 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


γραμμα με τα στοιχεία αβγδεζα, γιατί αποτελεί χαρακτηριστικό δείγμα 
κτιρίου Σπετσιώτικης αρχιτεκτονικής του 19ου αιώνα, με χαρακτηρι¬ 
στική μορφή και δομή, που μας δίνει στοιχεία για τον τρόπο διαβίωσης 
"ηζ Σπετσιώτικης οικογένειας στα τέλη του περασμένου αιώνα. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Σεπτεμβρίου 1988 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


. 1 Ο 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΑΡΧ/Β1/Φ26/26790/688 (10) 

Κήρυξη Ι.Ν. Παναγίας Αρμάτας στις Σπέτσες ως ιστορικού διατηρη¬ 
τέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

ί. Την απόφαση αριθμ. ΥΠΠΟ/ΔΙΟΙΚ/Ο-Ε/Φ09/32530/8.8.86 
για «Μεταβίβαση αρμοδιοτήτων Υπουργού και δικαιώματος υπογρα¬ 
φής «με εντολή Υπουργού» στον Γεν. Γραμματέα, στον Ειδ. Γραμματέα 
Διοικητικού Τομέα Πολιτιστικής Κληρονομιάς και στους Προϊσαμένους 
Δ/νσεων Τμημάτων και Γραφείων της Κεντρικής Υπηρεσίας του 
ΥΠΠΟ. 

2. Τις διατάξεις του Κ.Ν. 5351/32 «περί Αρχ/των» και το Ν. 
1469/50 «Περί προστασίας οικοδομημάτων και έργων τέχνης μεταγε¬ 
νεστέρων του 1830». 

3. Την Γνωμοδότηση του Τοπικού Συμβουλίου Μνημείων Στερεάς 
Ελλάδας, όπως διατυπώθηκε στην αριθμ. 6/1.6.88 συνεδρία του, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο της χώρας τον Ι.Ν. 
Παναγίας Αρμάτας στις Σπέτσες, ο οποίος κτίσθηκε λίγο μετά τις 
8.9.1822 σε ανάμνηση της απόκρουσης της Τουρκικής αρμάδας. 

Ως ζώνη προστασίας του ορίζονται τα 150 μ. γύρω από τον Ναό. 
Στην ζώνη αυτή συμπεριλαμβάνονται και οι τάφοι των: ·1) I. Κούτση 
(1860), ο οποίος έλαβε μέρος στην πολεμική αυτή επιχείρηση και β) 
Ανάργυρου Χατζηαναργύρου (1885), γόνου ιστορικού προσώπου του 
νησιού. 

Οι τάφοι αυτοί προστατεύονται και από το Ν. 1469/50 που ήδη έχει 
αναφερθεί. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 12 Σεπτεμβρίου 1988 

Με εντολή Υπουργού 
Ο Ειδικός Γραμματέας 
Γ. ΘΩΜΑΣ 

-♦- 

Αριθ. ΔΙΜ/Φ6.12/51/11233 (11) 

Έγκριση μίσθωσης δικαιωμάτων μεταλλειοκτησίας στην αρ. 51 πα- 

ραχ. μεταλλείου του Νομού Δράμας κατά ποσοστό 100% προς τον 

Ηρακλή και Άρτεμη Παπαλόη. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

. 1. Με την αρ. ΔΙΜ/Φ6.12/51/11233/6.10.88 απόφαση του 
Υπουργού Βιομηχανίας, Ενέργειας και Τεχνολογίας εγκρίνεται η μί¬ 
σθωση των δικαιωμάτων μεταλλειοκτησίας του Θωμά Αγάθωνα κατά 
ποσοστό 33,33% και της Μαρίας συζ. Κοσμά Θεοδωρίδου κατά ποσο¬ 
στό 33,33% στην αρ. 51 παραχ. μεταλλείου Νομού Δράμας, καθώς 
και την μίσθωση των δικαιωμάτων της μειοψηφίας που ανήκουν στην 
μεταλλευτική Εταιρεία Ανθρακορυχεϊων Παρανεστίου ΕΠΕ και ανέρχο¬ 
νται σε ποσοστό 33,33% προς τους Ηρακλή & Άρτεμη Παπαλόη όπως 
αυτή συνομολογήθηκε με το αρ. 51884/16.9.1988 συμβόλαιο του 
Συμβολαιογράφου Αθηνών Γρηγορίου Καβαλέκα. 

Η διάρκεια της ανωτέρω μίσθωσης ορίσθηκε για πέντε (5) χρόνια με 
τη δυνατότητα να παραταθεί μέχρι να συμπληρωθούν 30 χρόνια. 

2. Η ανωτέρω σε περίληψη απόφαση υπογράφεται σύμφωνα με την 
αρ. ν3η/Φ13/14602/4.11.85 (ΦΕΚ 660/ΤΒ/4.11.85) απόφαση 
του Υπουργού Βιομηχανίας Ενέργειας και Τεχνολογίας, για μεταβί¬ 
βαση της εξουσίας να υπογράφουν «με εντολή Υπουργού» στον Γεν. 
Γραμματέα, στους Δ/ντές και Τμηματάρχες του Υπουργείου Βιομηχα¬ 
νίας Ενέργειας και Τεχνολογίας. 

3. Η έγκριση αυτή δεν καλύπτει νομικά ελαττώματα που μπορεί να 
υπάρχουν στην σύμβαση που εγκρίνεται, ούτε δημιουργεί, τροποποιεί ή 
καταργεί δικαιώματα που δεν προκύπτουν από την σύμβαση αυτή, ούτε 
υφιστάμενες υποχρεώσεις των μεταλλειοκτήτων, που προβλέπονται 
από τις σχετικές περί δραστηριότητας των μεταλλείων διατάξεις της 
μετ/κής νομοθεσίας. 


4. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως, σύμφωνα με τις διατάξεις του άρθρου 76 του ΝΔ 210/73. 

Αθήνα, 6 Οκτωβρίου 1988 

Με εντολή Υπουργού 

Ο Διευθυντής α.α. 

ΧΡ. ΜΠΑΚΑΛΗΣ 

- ♦ - 

Αριθ. ΔΙΜ/Φ6.12/53/οικ. 11699 (12) 

Έγκριση μίσθωσης δικαιωμάτων μεταλλειοκτησίας στην αρ. 53 πα¬ 
ραχ. μεταλλείου του Νομού Δράμας κατά ποσοστό 100% προς τους 

Ηρακλή και Άρτεμη Παπαλόη. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

1. Με την αρ. ΔΙΜ/Φ6.12/53/11699/6.10.88 απόφαση του 
Υπουργού Βιομηχανίας, Ενέργειας και Τεχνολογίας εγκρίνεται η μί¬ 
σθωση των δικαιωμάτων μεταλλειοκτησίας του Θωμά Αγάθωνα και 
του Δημητρίου Μπινοπούλου κατά ποσοστό 32% και 25% αντίστοιχα 
στην αρ. 53 παραχ. μεταλλείου Νομού Δράμας, καθώς και την μίσθωση 
των δικαιωμάτων της μειοψηφίας που ανήκουν στην μεταλλευτική 
Εταιρεία Ανθρακορυχεϊων Παρανεστίου ΕΠΕ και ανέρχονται σε ποσο¬ 
στό 43% προς τους Ηρακλή & Άρτεμη Παπαλόη όπως αυτή συνομο¬ 
λογήθηκε με το αρ. 51883/16.9.1988 συμβόλαιο του Συμβολαιογρά¬ 
φου Αθηνών Γρηγορίου Καβαλέκα. 

Η διάρκεια της ανωτέρω μίσθωσης ορίσθηκε για πέντε (5) χρόνια με 
τη δυνατότητα να παραταθεί μέχρι να συμπληρωθούν 30 χρόνια. 

2. Η ανωτέρω σε περίληψη απόφαση υπογράφεται σύμφωνα με την 
αρ. ν3η/Φ13/1 4602/4.11.85 (ΦΕΚ 660/ΤΒ/4.11.85) απόφαση 
του Υπουργού Βιομηχανίας Ενέργειας και Τεχνολογίας, για μεταβί¬ 
βαση της εξουσίας να υπογράφουν «με εντολή Υπουργού» στον Γεν. 
Γραμματέα, στους Δ/ντές και Τμηματάρχες του Υπουργείου Βιομηχα¬ 
νίας Ενέργειας και Τεχνολογίας. 

3. Η έγκριση αυτή δεν καλύπτει νομικά ελαττώματα που μπορεί να 
υπάρχουν στην σύμβαση που εγκρίνεται, ούτε δημιουργεί, τροποποιεί ή 

. καταργεί δικαιώματα που δεν προκύπτουν από την σύμβαση αυτή, ούτε 
υφιστάμενες υποχρεώσεις των μεταλλειοκτητών, που προβλέπονται 
από τις σχετικές περί δραστηριότητας των μεταλλείων διατάξεις της 
μετ/κής νομοθεσίας. 

4. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως, σύμφωνα με τις διατάξεις του άρθρου 76 του ΝΔ 210/73. 

Αθήνα, 6 Οκτωβρίου 1988 

Με εντολή Υπουργού 

Ο Διευθυντής κ.α.α. 

ΧΡ. ΜΠΑΚΑΛΗΣ 

- ♦ - 

Αριθ. ΑΙΜ/Φ6.19/5/11421 (13) 

Έγκριση μίσθωσης δικαιωμάτων μεταλλειοκτησίας στην αρ. 5 παραχ. 

μεταλλείου του Ν. Ημαθίας, κατά ποσοστό ί00% προς την Ανώνυ¬ 
μον Εταιρεία Επιχειρήσεων, Μετ/κών Βιομ/κών & Ναυτ/κών. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

1. Με την αρ. ΔΙΜ/Φ6. .19/5/11421/6.10.88 απόφαση του 
Υπουργού Βιομηχανίας Ενέργειας και Τεχνολογίας εγκρίενται η μί¬ 
σθωση των δικαιωμάτων μεταλλειοκτησικας της Εμπορικής Μεταλ¬ 
λευτικής Βιομηχανικής και Ναυτιλιακής ΑΕ κατά ποσοστό Ιθθ% στην 
αρ. 5 παραχ. μεταλλείου Νομού Ημαθίας προς την Ανώνυμον Εταιρεία 
Επιχειρήσεων Μεταλ/κών Βιομ/κών και Ναυτ/κών, όπως αυτή συνο¬ 
μολογήθηκε με το αρ. 1326/21.9.1988 συμβόλαιο της συμβ/φου 
Αθηνών Αγλαΐας Παναγιωτοπούλου - Τζούβαλη. 

Η διάρκεια της ανωτέρω μίσθωσης ορίσθηκε για 2 χρόνια, με τη δυ¬ 
νατότητα να παραταθεί μέχρι να συμπληρωθούν συνολικά 10 χρόνια. 

2. Η ανωτέρω σε περίληψη απόφαση υπογράφεται σύμφωνα με την 
αρ. ν3η/Φ13/14602/4.11.85 (ΦΕΚ 660/τ. Β'/4.11.85) απόφαση 
του Υπουργού Βιομηχανίας Ενέργειας και Τεχνολογίας, για μεταβί¬ 
βαση της εξουσίας να υπογράφουν «με εντολή Υπουργού» στο Γεν. 
Γραμματέα, στους Δ/ντές και Τμηματάρχες του Υπουργείου Ενέργειας 
και Τεχνολογίας. 

3. Η έγκριση αυτή δεν καλύπτει νομικά ελαττώματα που μπορεί να 
υπάρχουν στη σύμβαση που εγκρίνεται, ούτε δημιουργεί, τροποποιεί ή 
καταργεί δικαιώματα που δεν προκύπτουν από τη σύμβαση αυτή, ούτε 

υφιστάμενες υποχρεώσεις της μεταλλειοκτήτριας που προβλέπονται 
από τις σχετικές περί δραστηριότητας των μεταλλείων διατάξεις της 
μετ/κής νομοθεσίας. 

4. Η παρούσα απόφαση να δημοσιευθεί στην Εφημερίδα της Κυβερ- 
νήσεως, σύμφωνα με τις διατάξεις του άρθρου 76 του Ν.Δ. 210/73. 

Αθήνα, 6 Οκτωβρίου 1988 

Με εντολή Υπουργού 

Ο Διευθυντής κ.α.α. 

ΧΡ. ΜΠΑΚΑΛΗΣ 

-♦- 

Αριθ. Α1Μ/Φ6.52/69/11382 (14) 

Έγκριση μίσθωσης δικαιωμάτων μεταλλειοκτησίας στην αρ. 69 πα- 
ραχ. μεταλλείου του Νομού Χαλκιδικής, κατά ποσοστό 100% προς 
την ΑΕ «ΜΑΚΕΔΟΝΙΚΟΙ ΛΕΥΚΟΛΙΘΟΙ» Ανώνυμος Μεταλλευ¬ 
τική Βιομηχανική και Ναυτιλιακή Εταιρεία. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

1. Με την αρ. ΔΙΜ/Φ6. 52/69/11382/6.10.88 απόφαση του 
Υπουργού Βιομηχανίας Ενέργειας και Τεχνολογίας εγκρίενται η μί¬ 
σθωση των δικαιωμάτων μεταλλειοκτησίας της ΑΕ «Εμπορική Μεταλ¬ 
λευτική Βιομηχανική και Ναυτιλιακή Ανώνυμος Εταιρεία καά ποσοστό 
100% στην αρ. 69 παραχ. μεταλλείου Νομού Χαλκιδικής προς την ΑΕ 
«ΜΕΚΕΔΟΝΙΚΟΙ ΛΕΥΚΟΛΙΘΟΙ» ΑΜΒΝΕ, όπως αυτή συνομολογή- 
θηκε με το αρ. 1325/21.9.1988 συμβόλαιο της συμβ/φου Αθηνών 
Αγλαΐας Παναγιωτοπούλου - Τζούβαλη. 

Η διάρκεια της ανωτέρω μίσθωσης ορίσθηκε για δύο (2) χρόνια, με 
τη δυνατότητα να παραταθεί μέχρι να συμπληρωθούν συνολικά 10 χρό¬ 
νια. 

2. Η ανωτέρω σε περίληψη απόφαση υπογράφεται σύμφωνα με την 
αρ. ν3η/Φ 13/14602/4.11.85 (ΦΕΚ 660/τ. Β’/4.11.85) απόφαση 
του Υπουργού Βιομηχανίας Ενέργειας και Τεχνολογίας, για μεταβί¬ 
βαση της εξουσίας να υπογράφουν «με εντολή Υπουργού» στο Γεν. 
Γραμματέα, στους Δ/ντές και Τμηματάρχες του Υπουργείου Ενέργειας 
και Τεχνολογίας. 

3. Η έγκριση αυτή δεν καλύπτει νομικά ελαττώματα που μπορεί να 
υπάρχουν στη σύμβαση που εγκρίνεται, ούτε δημιουργεί, τροποποιεί ή 
καταργεί δικαιώματα που δεν προκύπτουν από τη σύμβαση αυτή, ούτε 
υφιστάμενες υποχρεώσεις της μεταλλειοκτήτριας που προβλέπονται 
από τις σχετικές περί δραστηριότητας των μεταλλείων διατάξεις της 
μετ/κής νομοθεσίας. 

4. Η παρούσα απόφαση να δημοσιευθεί στην Εφημερίδα της Κυβερ- 
νήσεως, σύμφωνα με τις διατάξεις του άρθρου 76 του Ν.Δ. 210/73. 

Αθήνα, 6 Οκτωβρίου 1988 

Με εντολή Υπουργού 

Ο Διευθυντής κ.α.α. 

ΧΡ. ΜΠΑΚΑΛΗΣ 

-♦- . 

Αριθ. ΔΥ οικ. 29335 (15) 

Ανασυγκρότηση Πρωτοβάθμιας και Δευτεροβάθμιας Επιτροπής Ελέγ¬ 
χου σταυλισμών ζώων και επιχειρήσεων επεξεργασίας ζωικών προ¬ 
ϊόντων». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις/ α) Του Ν. 3200/55 «περί διοικητικής αποκεντρώ- 
σεως όπως τροποποιήθηκαν και συμπληρώθηκαν με αυτές, του Ν.Δ. 
532/70 και τα εκδοθέντα κατ’ εξουσιοδότησή του Β. και Π. Δ/τα, β) 
του Ν.Δ. 1147/72 «περί διοικήσεως της Μείζονος Πρωτευούσης», γ) 
του Α.Ν. 2520/40 «περί Υγειον. Διατάξεων», δ) του Ν. 1579/1985, 
άρθρο 15 «ρυθμίσεις για την εφαρμογή και ανάπτυξη του Εθνικού Συ¬ 
στήματος Υγείας και άλλες Δ/ξεις». 

2. Τις αναφορές των διαφόρων υπηρεσιών, 

3. Την απόφασή μας αριθ. Δ.Υ. 8323/16.4.86, που δημοσιεύθηκε 
στο ΦΕΚ 382 τ. Β /10.6.1986. 

4. Τις υπηρεσιακές ανάγκες, αποφασίζουμε: 

Ανασυγκροτούμε την Πρωτοβάθμια και τη Δευτεροβάθμια Επιτροπή 

για τον έλεγχο των σταυλισμών ζώων και επιχειρήσεων επεξεργασίας 
ζωικών προϊόντων Νομαρχίας μας, που αποτελούνται από: 

Α’. ΠΡΩΤΟΒΑΘΜΙΑ ΕΠΙΤΡΟΠΗ 


1. α) Βαμβακά Φώτιο, Επόπτη Δημόσιας Υγείας της Δ/νσης Υγιει¬ 
νής της Νομαρχίας μας, με αναπληρωτή αυτού το Δρακόπουλο Σωτή¬ 
ριο, Επόπτη Δημόσιας Υγείας, της ίδιας Δ/νσης. 

β) Τον εκάστοτε Κτηνίατρο, Προϊστάμενο του Κτηνιατρείου Κερα- 
τέας, με αναπληρωτή αυτού το νόμιμο αναπληρωτή του. 

γ) Τον εκάστοτε Κτηνίατρο, Προϊστάμενο του Κτηνιατρείου Πελλή- 
νης, με αναπληρωτή αυτού το νόμιμο αναπληρωτή του. 

δ) Τον εκάστοτε Κτηνίατρο, Προϊστάμενο του Κτηνιατρείου Καπαν- 
δριτίου, με αναπληρωτή αυτού το νόμιμο αναπληρωτή του. 

ε) Γεωπόνο της Δ/νσης Γεωργίας της Νομαρχίας μας με αναπλη¬ 
ρωτή αυτού Γεωπόνο της ίδιας Δ/νσης, οριζόμενο από τον Προϊστάμενο 
της Δ/νσης. 

στ) Μηχανικό της Δ/νσης Πολεοδομίας της Νομαρχίας μας, με ανα¬ 
πληρωτή Μηχανικό της ίδιας Δ/νσης, για την περιοχή ευθύνης της, 
οριζόμενο από τον Προϊστάμενο της Δ/νσης. 

ζ) Μηχανικό, Προϊστάμενο του Πολεοδομικού Γραφείου 1) Μαρκο- 
πούλου Μεσόγειας 2) Αχαρνών και 3) Καπανδριτίου, ή το νόμιμο ανα¬ 
πληρωτή αυτού, για την περιοχή ευθύνης του κάθε γραφείου. 

η) Αξιωματικό ή Υπαξιωματικό του οικείου Αστυνομικού Τμήματος, 
θ) Ένα Δημοτικό ή Κοινοτικό Σύμβουλο της περιοχής που θα λει¬ 
τουργήσει η επιχείρηση, οριζόμενο κατά περίπτωση από τη Δημοτική ή 
Κοινοτική Αρχή. 

ι) Έναν εκπρόσωπο των οργανώσεων των επιχειρήσεων (Συνεταιρι¬ 
σμού ή Συλλόγου), 

2. Γραμματέας της Επιτροπής, ορίζεται η Ευσταθίου Χαρά Επό- 
πτρια Δημόσιας Υγείας, της Δ/νσης Υγιεινής της Νομαρχίας μας, με 
αναπληρωτή αυτής τον Κτιστόπουλο Σπυρίδωνα Επόπτη Δημόσιας 
Υγείας της ίδιας Δ/νσης. 

3. Έργο της Πρωτοβάθμιας Επιτροπής ο έλεγχος και η γνωμοδό¬ 
τηση σε θέματα σταυλισμού και ίδρυσης και λειτουργίας κτηνοτροφικών 
ή πτηνοτροφικών επιχειρήσεων ή επιχειρήσεων επεξεργασίας ζωικών 
προϊόντων σύμφωνα με τις διατάξεις του Α.Ν. 2520/40 και τις Υγειο¬ 
νομικές Διατάξεις που ισχύουν κάθε φορά. Η Επιτροπή για κάθε γνωμο¬ 
δότησή της, συντάσσει πρακτικό, το οποίο υποβάλλει στην Υγειονομική 
Υπηρεσία της. Νομαρχίας μας. 

Β'. ΔΕΥΤΕΡΟΒΑΘΜΙΑ ΕΠΙΤΡΟΠΗ 

1. α) Την Προϊσταμένη γιατρό της Δ/νσης Υγιεινής της Νομαρχίας, 
ως Πρόεδρο. 

β) Τον Προϊστάμενο Κτηνίατρο της Δ/νσης Κτηνιατρικής Αττικής, 
γ) Τον Προϊστάμενο Γεωπόνο Δ/νσης Γεωργίας της Νομαρχίας μας. 
δ) Τον Προϊστάμενο Μηχανικό της Δ/νσης Πολεοδομίας της Νομαρ¬ 
χίας μας. . 

ε) Έναν ανώτερο Αξιωματικό της Οικείας Αστυνομικής Αρχής, 
στ) Το Δήμαρχο ή Πρόεδρο της Κοινότητας της περιοχής στην οποία 
θα ιδρυθεί και θα λειτουργήσει ή λειτουργεί η επιχείρηση. 

ζ) Τον Πρόεδρο των Οργανώσεων ή των Επιχειρήσεων (Συνεταιρι¬ 
σμών ή Συλλόγων). 

Αναπληρωματικά μέλη ορίζονται οι νόμιμοι αναπληρωτές των τακτι¬ 
κών μελών της Επιτροπής. 

2. Γραμματέας της Επιτροπής ορίζεται ο Ιωάννου Θεοχάρης Επό¬ 
πτης Δημόσιας Υγείας της Δ/νσης Υγιεινής της Νομαρχίας μας, με 
αναπληρωτή αυτού τον Παππά Ελευθέριο Επόπτη Δημόσιας Υγείας της 
ίδιας Δ/νσης. 

3. Έργο της Δευτεροβάθμιας Επιτροπής είναι η'γνωμοδότηση σε θέ¬ 
ματα προσφυγών των ενδιαφερομένων κατά των Πρωτοβαθμίων απο¬ 
φάσεων. 

Αυτή ακόμα γνωμοδοτεί για την απαγόρευση άσκησης επαγγέλμα¬ 
τος ή επιτηδεύματος στις περιπτώσεις που κινδυνεύει η Δημόσια Υγεία 
σύμφωνα με τις Δ/ξεις του Α.Ν. 2520/40 και τις διατάξεις που ισχύ¬ 
ουν κάθε φορά. 

Η Επιτροπή για κάθε περίπτωση γνωμοδότησης, συντάσσει και υπο- 
πκβάλλει πρακτικό στο Νομάρχη. 

Η απόφαση .αυτή να δημοσιευθεί στην Εφημερίδα της Κυβερνή- 
σεως. 

Αγία Παρασκευή, 19 Σεπτεμβρίου 1988 
Ο Νομάρχης. 

ΗΡΑΚΛΗΣ ΠΑΠΑΔΟΠΟΥΛΟΣ . 

Αριθ. Β. 18.398 (16) 

Σύμβαση μίσθωσης έργου στον αναπτυξιακό σύνδεσμο κοινοτήτων Λί¬ 
μνης «Νικ. Πλαστήρα». 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 15 παράγρ. 1 του Ν. 1735/87 για τις 
προσλήψεις στο δημόσιο τομέα, κοινωνικό έλεγχο στη δημόσια διοί¬ 
κηση, πολιτικά δικαιώματα και άλλες διατάξεις. 

2. Το Π. Δ/γμα 260/88 με το οποίο μεταβιβάστηκε στους νομάρ¬ 
χες η αρμοδιότητα καθορισμού του αριθμού των προσώπων τα οποία 
μπορούν να απασχολούνται στους ΟΤΑ με σύμβαση μίσθωσης έργου. 

3. Τις ανάγκες του αναπτυξιακού συνδέσμου κοινοτήτων λίμνης Νικ. 
Πλαστήρα'για την εκπόνηση μελετών στα πλαίσια του τοπικού αναπτυ¬ 
ξιακού προγράμματος των κοινοτήτων της περιοχής της «Λίμνης Νικ. 
Πλαστήρα» με σκοπό την εκτέλεση έργων που θα συμβάλουν στην τουρι¬ 
στική αξιοποίηση της περιοχής, αποφασίζουμε: 

Καθορίζουμε τον αριθμό των .προσώπων που είναι απαραίτητο να 
απασχοληθεί με μίσθωση έργου από τον'αναπτυξιακό σύνδεσμο κοινο¬ 
τήτων «Λίμνης Νικ. Πλαστήρα» σύμφωνα με τις διατάξεις του άρθρου 
681κε.του Αστικού Κώδικα ως εξής: 

Ένας (1) Αρχιτέκτονας 

Απαραίτητα προσόντα 

Πτυχιούχος Ανωτάτης Σχολής 

Το συγκεκριμένο έργο που πρόκειται να εκτελεστεί η εκπόνηση μελε¬ 
τών στα πλαίσια τοπικού αναπτυξιακού προγράμματος των κοινοτήτων 
της περιοχής «Λίμνης Νικ. Πλαστήρα» με σκοπό την εκτέλεση έργων 
που συμβάλουν στην τουριστική αξιοποίηση της περιοχής. 

Χρονικό διάστημα που απαιτείται για την ολοκλήρωση του προανα- 
φερόμενου έργου είναι ένα (1) έτος. 

Η αμοιβή θα καθορισθεί τμηματικά στη σύμβαση που θα υπογραφεί 
και οπωσδήποτε δε θα υπερβεί το ποσό του (1.000.000) δρχ. 

Η εκτέλεση του έργου θα παρακολουθείται από τον πρόεδρο του ανα¬ 
πτυξιακού συνδέσμου. 

Το συγκεκριμένο έργο δεν ανάγεται στον κύκλο των καθηκόντων των 
υπαλλήλων που υπηρετούν σήμερα στον αναπτυξιακό σύνδεσμο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καρδίτσα, 29 Σεπτεμβρίου 1988 

Ο Νομάρχης 
ΜΙΧ. ΧΡΥΣΟΧΟΪΔΗΣ 

-♦- 

Αριθ. 24506 (17) 

Σύστασή ίδιου νομικού προσώπου με το όνομα «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΔΡΑΠΕΤΣΩΝΑΣ» στο Δήμο Δραπετσώνας. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1) Τις διατάξεις του άρθρου 175 του Π.Δ. 76/1985 «Δημοτικός και 
. Κοινοτικός Κώδικας». 


2) Τις αριθ. 87/1988 και 123/1987 αποφάσεις του Δημοτικού 
Συμβουλίου Δραπετσώνας. 

3) Τις διατάξεις του Π.Δ. 331/1983, αποφασίζουμε: 

1. Συστήνουμε ίδιο νομικό πρόσωπο με το όνομα «ΑΘΛΗΤΙΚΟΣ 

ΟΡΓΑΝΙΣΜΟΣ ΔΗΜΟΥ ΔΡΑΠΕΤΣΩΝΑΣ» στο Δήμο Δραπετσώ¬ 
νας. 

2. Σκοπός του ΝΠΔΔ είναι: 

' α) Η συντήρηση και σωστή λειτουργία των Αθλητικών Κέντρων και 
Γυμναστηρίων. 

β) Η δημιουργία χώρων αθλοπαιδιών στις συνοικίες έτσι που να κα¬ 
λύπτονται οι αυξημένες ανάγκες των κατοίκων και ιδιαίτερα των νέων. 

■ ·' ·: γ) Η ανάπτυξη του μαζικού λαϊκού αθλητισμού με πρόσληψη κατάλ¬ 
ληλου ειδικευμένου προσωπικού (Γυμναστές, Προπονητές κ.λ.π.) για 
τήν κάλυψη των αναγκών κατά ηλικία ενδιαφέροντος. 

δ) Η καλλιέργεια των σωματικών και πνευματικών ικανοτήτων των 
δημοτών, η καλλιέργεια φίλαθλου συναγωνιστικού πνεύματος, μακριά 
από φανατισμούς, ανταγωνισμούς και κερδοσκοπικούς στόχους. ' 
ε) Η ίδρυση τμημάτων κατά άθλημα με σκοπό τη δημιουργία Ακαδη- 
μιών για την παιδική ηλικία έως δώδεκα (12) ετών, συνεργασία με 
όλους τους Αθλητικούς φορείς οι οποίοι θα συμμετέχουν στη διοίκηση 
του ΝΠΔΔ με εκπρόσωπό τους. 

στ) Η οργάνωση αθλητικών εκδηλώσεων επιμορφωτικών σεμινα¬ 
ρίων, διαλέξεων κ.λ.π. 

3. Πόροι του Αθλητικού Οργανισμού είναι: 

1) Ετήσια επιχορήγηση του Δήμου 1.000.000 δρχ. 

2) Κάθε φύσης συνδρομές, εισφορές, δωρεές, κληρονομιές, κληροδο¬ 
σίες. 

3) Εισπράξεις από το αντίτιμο πραγμάτων ή από υπηρεσίες που θα 
προσφέρει. 

4) Πρόσοδοι από την ίδια του την περιουσία. 

5) Κάθε παροχή του κράτους ή άλλη νομική πρόσοδος. 

Α. Το Νομικό Πρόσωπο διοικείται από 1 Ιμελές Διοικητικό Συμβού¬ 
λιο που αποτελείται από τους: 

α) τον εκάστοτε δήμαρχο ή αντιδήμαρχο ως Πρόεδρό του 
β) από δύο (2) δημοτικούς συμβούλους 
γ) από τέσσερις (4) πολίτες σχετικούς με το αντικείμενο 
δ) από τέσσερις (4) εκπροσώπους που θα υποδείξουν ανά ένα (1) τα 
τέσσερα (4) αθλητικά σωματεία 

ε) εάν για οποιοδήποτε λόγο κάποιο από τα αθλητικά σωματεία δε 
στείλει εκπρόσωπό του τότε η θέση να καλύπτεται από πολίτη σύμφωνα 
με την παράγραφο γ’ του άρθρου αυτού. 

5) Το Νομικό πρόσωπο εκπροσωπείται ενώπιον των Δικαστηρίων 
και πάσης άλλης Αρχής, από τον Πρόεδρο και αυτού κωλυομένου ή 
απόντος από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. . 

Πειραιάς, 6 Οκτωβρίου 1988 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


